Neuradaceae

Grielum
 Neurada
 Neuradopsis 

Neuradaceae er en plantefamilie i ordenen Malvales. Den har ikke fått noe norsk navn, og artene i familien vokser ikke naturlig i den nordiske floraen.

De er lave, krypende, ullhårige, ettårige urter eller halvbusker som vokser i varme ørkener. Bladene sitter spredt og er tannete eller flikete. Utbredelsen omfatter sørlige Afrika, Sahara, Midtøsten og India. Neurada procumbens har en utbredelse som strekker seg inn i områder med middelhavsklima.

Blomstene ligner på dem hos rosefamilien, og tidligere ble Neuradaceae regnet til Rosales, ofte som en underfamilie i rosefamilien. Fylogenetiske studier har ført til at de nå regnes til Malvales. Neuradaceae regnes ofte som søstergruppen til alle andre familier i ordenen.

Kilder

Eksterne lenker 
 

Kattostordenen